DOHODA O ELEKTRONICKOM PRIJÍMANÍ FAKTÚR

(ďalej v texte len „dohoda“)

**Zmluvné strany:**

Obchodné meno: **Stredoslovenská distribučná, a. s.**

Sídlo: Pri Rajčianke 2927/8, 010 47 Žilina

Zapísaná v Obchodnom registri Okresného súdu Žilina, oddiel: Sa,

vložka číslo: 10514/L

Zastúpená: Ing. Jaroslava Baricová

IČO: 36442151

DIČ: 2022187453

IČ DPH: SK2022187453

Bank. spojenie: VUB, a.s., Mlynské nivy 1, 829 90 Bratislava

IBAN: SK44 0200 0000 0021 4355 0551

SWIFT: SUBASKBX

ďalej len „Spoločnosť“

a

Obchodné meno: **Uveďte obchodné meno**

Sídlo: Uveďte sídlo

Zapísaná v Obchodnom registri Okresného súdu Uveďte sídlo OS, oddiel: Uveďte oddiel, vložka číslo: Uveďte vložku

Zastúpená: Uveďte meno osoby zastupujúcej zmluvného partnera

Kontaktná osoba: Uveďte meno kontaktnej osoby.

IČO: Uveďte IČO

DIČ: Uveďte DIČ

IČ DPH: Uveďte IČ DPH

Bank. spojenie: Uveďte názov a adresu banky

IBAN: Uveďte IBAN

SWIFT: Uveďte SWIFT

ďalej len „Zmluvný partner“

**Predmet dohody**

1. Predmetom tejto dohody je úprava spôsobu prijímania faktúr, ktoré Zmluvný partner vystaví z titulu akýchkoľvek platných obchodných vzťahov uzatvorených medzi Zmluvným partnerom a Spoločnosťou v znení prípadných zmien alebo doplnení počas doby platnosti tejto dohody (ďalej len „Zmluvy“).

**Podmienky zasielania a akceptácie faktúr v elektronickej forme**

1. Spoločnosť týmto v zmysle § 71 ods. 1 písm. b) zákona č. 222/2004 Z. z., o dani z pridanej hodnoty v znení neskorších predpisov (ďalej len „zákon o DPH“), udeľuje výslovný súhlas na to, aby Zmluvný partner posielal Spoločnosti akékoľvek faktúry, ktoré budú vystavené na základe Zmlúv, v elektronickej forme. Zmluvné strany sa dohodli, že od účinnosti tejto dohody je Zmluvný partner oprávnený posielať Spoločnosti faktúry, ktoré budú vystavené na základe Zmlúv, v elektronickej forme (ďalej len „elektronické faktúry“).
2. Elektronické faktúry vyhotovené v zmysle tejto dohody sa považujú za faktúry pre účely zákona o DPH.
3. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronických faktúrach vystavených a doručených na základe Zmluvy. Žiadna Zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
4. Obe Zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronických faktúr po celú dobu úschovy.
5. Zmluvné strany sa dohodli, že Zmluvný partner bude Spoločnosti posielať elektronické faktúry elektronickou poštou, a to:

- z e-mailovej adresy : **Uveďte aspoň jednu e-mailovú adresu**

- na nasledovnú e-mailovú adresu: dodfaktury.ssd@ssd.sk

- korešpondenčná e-mailová adresa Zmluvného partnera: **Uveďte aspoň jednu e-mailovú adresu**

Zmluvné strany prehlasujú, že majú prístup k týmto e-mailovým adresám, že ich použitie pre účely naplnenia predmetu podľa čl. I a za podmienok stanovených v čl. II nie je u žiadneho z nich blokované a že prístup k nim majú iba oprávnení zamestnanci.

1. Zmluvné strany sa dohodli, že Zmluvný partner bude zahŕňať do jednej elektronickej poštovej správy maximálne jednu elektronickú faktúru, a to vo formáte .pdf. Jedna elektronická poštová správa obsahujúca jednu elektronickú faktúru môže obsahovať aj prílohy k faktúre obsiahnuté ako samostatne priložené elektronické dokumenty takisto vo formáte .pdf, ktoré však nesmú byť označené žiadnym zo slov „Faktúra“, „Faktura“, „Rechnung“, „Invoice“ alebo „Szamla“.

Názov súboru, ktorý obsahuje elektronickú faktúru, musí ako jediný začínať slovom „Faktúra“, slovom „Faktura“, slovom „Rechnung“, slovom „Szamla“ alebo slovom „Invoice“, pričom veľké a malé písmená nie sú rozhodujúce. Prípadné ostatné súbory obsiahnuté v danej elektronickej poštovej správe budú považované za samostatné prílohy k danej elektronickej faktúre.

Elektronická poštová správa nesmie obsahovať akékoľvek nevyžiadané prílohy (reklamy, spam a pod.).

Maximálna veľkosť e-mailovej správy nesmie presiahnuť 20 MB.

Všetky elektronické poštové správy musia spĺňať podmienky podľa tohto bodu, v opačnom prípade budú považované za nedoručené.

Spoločnosť je oprávnená upraviť technické podmienky podľa tohto bodu, pričom upravené technické podmienky a deň, od ktorého sú účinné, oznámi Zmluvnému partnerovi v dostatočnom predstihu.

Zmluvný partner je povinný zabezpečiť, aby elektronická faktúra spĺňala náležitosti požadované platnou legislatívou.

1. Elektronická faktúra sa bude považovať za doručenú Spoločnosti až v okamihu odoslania potvrdzujúcej e-mailovej správy o doručení elektronickej faktúry, ktorú Spoločnosť zašle zo svojej e-mailovej adresy na korešpondenčnú e-mailovú adresu Zmluvného partnera, uvedenú v bode 5. tohto článku. Toto potvrdenie bude zaslané po preverení súladu s bodmi 5. a 6. tohto článku. V prípade, ak Spoločnosť zistí nesúlad s ktoroukoľvek podmienkou podľa bodov 5. a 6., hoci aj po predošlom potvrdení doručenia, odošle Zmluvnému partnerovi e-mailovú správu, ktorou ho o tejto skutočnosti informuje, a vyzve ho na odstránenie nedostatkov a následný opätovný pokus o doručenie elektronickej faktúry.
2. Ak Zmluvný partner nedostane do 24 hodín od odoslania elektronickej faktúry Spoločnosti potvrdenie o jej prijatí alebo výzvu na odstránenie nedostatkov, ktoré bránili doručeniu faktúry, opätovne sa pokúsi o jej doručenie spôsobom podľa tejto dohody. Ak ani po opätovnom pokuse do 24 hodín nedostane potvrdenie o doručení alebo výzvu na odstránenie nedostatkov je oprávnený zaslať faktúru v papierovej forme na adresu sídla Spoločnosti, čím nie je dotknuté ustanovenie odseku 9. tohto článku.
3. Zmluvné strany sa dohodli, že od účinnosti tejto dohody je Zmluvný partner oprávnený vystavovať Spoločnosti faktúry na základe Zmlúv výlučne v elektronickej forme. V prípade, ak Zmluvný partner vystaví Spoločnosti elektronickú faktúru, tak už nevystaví a nedoručí danú faktúru v papierovej forme, s výnimkou podľa odseku 8. tohto článku, kedy sa rozhodne pre doručenie faktúry v papierovej forme.
4. V prípade, ak dôjde k zamietnutiu faktúry pri jej overovaní a schvaľovaní na strane Spoločnosti, Spoločnosť túto skutočnosť oznámi Zmluvnému partnerovi zaslaním e-mailovej správy s využitím korešpondenčnej e-mailovej adresy Zmluvného partnera podľa bodu 5. tohto článku, prílohou ktorej bude zamietnutá elektronická faktúra od Zmluvného partnera a sprievodný zamietací list Spoločnosti uvádzajúci dôvody zamietnutia.

**Záverečné ustanovenia**

1. Táto dohoda nadobúda platnosť a účinnosť dňom jej podpísania oprávnenými zástupcami oboch Zmluvných strán.
2. Túto dohodu je možné meniť a dopĺňať len na základe písomnej dohody Zmluvných strán, ktorá bude mať formu písomného očíslovaného dodatku k tejto dohode, podpísaného oprávnenými zástupcami oboch Zmluvných strán. Zmeny identifikačných údajov Zmluvných strán zapisovaných do obchodného registra alebo iného príslušného registra (napr. sídla, zástupcu), sa nebudú považovať za zmeny vyžadujúce si uzavretie dodatku k tejto dohode. Zmluvná strana je povinná zmeny týchto údajov v závislosti od okolností prípadu oznámiť druhej Zmluvnej strane bez zbytočného odkladu písomne, najneskôr však do 10 dní po vzniku či účinnosti zmeny (registrácia). Rovnako sa za zmenu vyžadujúcu si uzavretie dodatku k tejto dohode nebude považovať ani zmena technických podmienok podľa čl. II, bodu 6. tejto dohody.
3. Táto dohoda sa uzatvára na dobu, po ktorú trvá právo resp. povinnosť Zmluvného partnera vystaviť faktúry na základe Zmlúv, a to až do zániku Zmlúv.
4. Túto dohodu môže písomne vypovedať ktorákoľvek Zmluvná strana bez uvedenia dôvodu. Výpovedná lehota je jeden mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej Zmluvnej strane. Výpoveď sa doručuje druhej Zmluvnej strane doporučeným listom s doručenkou zaslaním na adresu uvedenú v záhlaví tejto dohody alebo na adresu, ktorá bude neskôr, v súlade s touto dohodou, preukázateľne oznámená Zmluvnej strane, ako adresa pre doručovanie. Pokiaľ si Zmluvná strana, ktorej je výpoveď určená a zaslaná týmto spôsobom, túto z akéhokoľvek dôvodu neprevezme, považuje sa výpoveď za doručenú na 5. deň odo dňa jej odoslania, aj keď sa adresát o doručení (uložení na pošte) nedozvedel. Ak adresát odmietne výpoveď prevziať, považuje sa táto za doručenú dňom, keď bolo prevzatie odmietnuté.
5. Právne vzťahy touto dohodou výslovne neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov, zákona o DPH, ako aj ostatnými príslušnými všeobecne záväznými právnymi predpismi Slovenskej republiky.
6. Zmluvné strany výslovne prehlasujú, že si túto dohodu prečítali, bola spísaná podľa ich skutočnej a slobodnej vôle, jej obsahu porozumeli a na znak súhlasu s ňou pripájajú oprávnení zástupcovia Zmluvných strán svoje vlastnoručné podpisy.
7. Táto dohoda je vyhotovená v 2 vyhotoveniach, z ktorých každá Zmluvná strana obdrží jeden exemplár.
8. Zmluvný partner prehlasuje a potvrdzuje, že bol v zmysle čl. 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) informovaný o podmienkach spracúvania osobných údajov a právach dotknutej osoby dostupných na [www.ssd.sk](http://www.sse.sk), v časti Ochrana osobných údajov.

V Žiline, dňa Uveďte dátum V Uveďte mesto, dňa Uveďte dátum

za Spoločnosť: za Zmluvného partnera:

 Uveďte meno podpisujúcej osoby

 Uveďte funkciu podpisujúcej osoby

........................................... .............................................